stanford-oval/wikipedia huggingface dataset:
ลัทธิสตาลิน
แหล่งข้อมูลอื่น

"Stalin Reference Archive". Marxists Internet Archive. Retrieved 11 May 2005.
"Joseph Stalin". Spartacus Educational.
"Joseph Stalin". BBC.
Pedro Campos. "Basic Economic Precepts of Stalinist Socialism". Havana Times. 21 June 2010.
| ด ค กอุดมการณ์ทางการเมือง |
| --- | --- |
 การเมืองฝ่ายซ้าย  เป็นกลางทางการเมือง  การเมืองฝ่ายขวา  ฮาร์ดไลน์  ผู้ทรงอำนาจ  ต่ำต้านผู้ทรงอำนาจ  ปฏิกิริยานิยม  ปฏิวัตินิยม 
 อนาธิปไตย ทางสังคม  ทุนนิยม  ประชาธิปไตยคริสเตียน ดิสทริบิวทิสม์  เครดิตทางสังคม  รวมอำนาจ  คอมมิวนอลิสม์  คอมมิวนิสต์  คอมมิวนิทาเรียนนิสม์  อนุรักษนิยม  รัฐธรรมนูญนิยม  สิ่งแวดล้อมนิยม  สุดโต่ง  แฟนาทิกซิสม์  ฟาสซิสม์  สตรีนิยม  รากฐานนิยม  โลกนิยม  การเมืองสีเขียว  ชาตินิยมฮินดู (ฮินดูตวา)  ปัจเจกชนนิยม  อุสาหกรรมนิยม  พุทธิปัญญานิยม  อิสลาม (อิสลามนิยม)  เสรีนิยม  อิสรนิยม  บุรุษนิยม  การทหารนิยม  กษัตริย์นิยม  ชาตินิยม  สุญนิยม  หัวก้าวหน้า (อนุรักษนิยมก้าวหน้า)  เหตุผลนิยม  รีฟอร์มิสม์  สาธารณรัฐนิยม  ประชาธิปไตยสังคม  สังคมนิยม  สาธารณชนนิยม 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  เช็กเกีย  โปแลนด์ 
อื่น ๆ:  IdRef
เดอะสตาร์สแปงเกิลด์แบนเนอร์

| คำแปล: ธงอันแพรวพราวด้วยดารา |
| --- | --- |
สกอร์ดนตรี "เดอะสตาร์สแปงเกิลด์" ที่ถูกตีพิมพ์เมื่อปี ค.ศ. 1814
เพลงชาติของสหรัฐ
เนื้อร้อง: ฟรานซิส สก็อตต์ คีย์, 2357 (ค.ศ. 1814)
ทำนอง: จอห์น สแตฟฟอร์ด สมิธ, 2316 (ค.ศ. 1773)
รับไปใช้: 4 มีนาคม 1931; 93 ปีก่อน (1931-03-04)

ตัวอย่างเสียง
เดอะสตาร์สแปงเกิลด์แบนเนอร์ (ขับร้อง)ไฟล์ ช่วยเหลือ
 
"เดอะสตาร์สแปงเกิลด์แบนเนอร์" (อังกฤษ: The Star-Spangled Banner แปลว่า ธงอันแพรวพราวด้วยดารา) เป็นเพลงชาติประจำสหรัฐ โดยเนื้อเพลงมาจากกวีนิพนธ์ชื่อว่า "การต่อสู้พิทักษ์ป้อมแม็กเฮ็นรี่ (Defence of Fort M'Henry)" ซึ่งประพันธ์ขึ้นในวันที่ 14 กันยายน พ.ศ. 2357 โดยทนายและกวีสมัครเล่น "ฟรานซิส สก็อตต์ คีย์" หลังจากเห็นการยิงถล่มป้อมแม็กเฮ็นรี่โดยราชนาวีอังกฤษ ณ อ่าวบอลทิมอร์ในยุทธการบอลทิมอร์ระหว่างสงคราม ค.ศ. 1812 (พ.ศ. 2355) นายคีย์ได้แรงบันดาลใจจากธงชาติสหรัฐ ที่เขาตั้งชื่อว่า ธงอันแพรวพราวด้วยดารา (Star-Spangled Banner) ที่พลิ้วสะพัดเหนือป้อมเมื่อฝ่ายอเมริกันได้ชัยชนะ ต่อมา บทกวีนี้ได้ประกอบให้เข้ากับเพลงสมัยนิยมแต่งโดยนักดนตรีชาวอังกฤษ จอห์น สแตฟฟอร์ด สมิธ เพื่อสโมสรชาย Anacreontic Society ในนครลอนดอน ซึ่งเป็นเพลงนิยมเดิม (To Anacreon in Heaven) อยู่แล้วในสหรัฐอเมริกา หลังจากที่ประกอบเข้ากับกวีนิพนธ์ของคีย์แล้วเปลี่ยนชื่อเป็น "The Star-Spangled Banner" จึงกลายเป็นเพลงรักชาติที่รู้จักกันดีเพลงหนึ่ง แต่ด้วยทำนองที่มีพิสัยกว้างถึง 1 1/5 อ็อกเทฟ จึงเป็นเพลงที่ร้องยาก แม้บทกวีจะมีถึง 4 บท แต่ปัจจุบันนิยมร้องเพียงแค่บทเดียว  กองทัพเรือสหรัฐได้ใช้เป็นเพลงทางการเริ่มในปี พ.ศ. 2432 ส่วนประธานาธิบดีวูดโรว์ วิลสัน เริ่มให้ใช้เป็นเพลงทางการเมื่อปี 2459 (ระหว่างสงครามโลกครั้งที่หนึ่ง) และรัฐสภาสหรัฐได้กำหนดเป็นเพลงชาติทางการตามกฎหมายเมื่อวันที่ 3 มีนาคม 2474 ซึ่งประธานาธิบดีเฮอร์เบิร์ต ฮูเวอร์เป็นผู้เซ็นอนุมัติ แต่ว่าก่อนปี 2474 ก็ยังมีเพลงอื่น ๆ ที่ใช้เป็นทางการด้วย เช่น เพลง "Hail, Columbia" ได้ใช้เป็นเพลงชาติในกิจของรัฐบาลในคริสต์ทศวรรษที่ 19 โดยมาก แม้แต่เพลง "My Country, 'Tis of Thee" ซึ่งมีทำนองเพลงเหมือนกับ "ก็อดเซฟเดอะควีน" ซึ่งเป็นเพลงชาติอังกฤษ ก็ใช้เป็นเพลงชาติอีกเพลงหนึ่ง หลังจากสงคราม ค.ศ. 1812 และต่อ ๆ มา ก็มีเพลงอื่น ๆ ที่ออกแข่งความนิยมในงานสาธารณชนต่าง ๆ รวมทั้ง "The Star-Spangled Banner" และ "อเมริกาเดอะบิวติฟูล"
ประวัติยุคต้น > เพลงชาติ

เพลงเพิ่มความนิยมเรื่อย ๆ ตลอดทั้งคริสต์ศตวรรษที่ 19 โดยวงศ์ดุริยางค์มักจะเล่นเพลงนี้ในงานต่าง ๆ เช่นวันชาติ (Independence Day) ส่วนป้ายอนุสรณ์ที่ Fort Meade รัฐเซาท์ดาโคตา อ้างว่า ไอเดียเพื่อใช้เพลงเป็นเพลงชาติเริ่มที่สนามเดินขบวนของค่ายทหารเริ่มในปี 2435 โดยมีพันเอกคาเล็บ คาร์ลตัน ผู้บัญชาการของค่าย เป็นผู้ตั้งประเพณีให้เล่นเพลงนี้เมื่อ "ลดธงและเมื่อจบการเดินสวนสนามหรือคอนเสิร์ต" เมื่อเขาอธิบายให้กับผู้ว่าราชการรัฐคือนายเช็ลดอน ผู้ว่าการก็ "สัญญาว่าเขาจะพยายามตั้งเป็นประเพณีแก่กองกำลังอาสาสมัครของรัฐ" และเมื่อธิบายให้กับเลขาธิการกระทรวงกลาโหมสหรัฐ คือ นายแดเนียล อี. ลาม็อนต์ เขาก็ได้ออกคำสั่งให้ "เล่นเพลงทุกเย็นเมื่อลดธงในค่ายทหารทุกค่าย"
เมื่อวันที่ 27 กรกฎาคม 2432 เลขาธิการของกองทัพเรือสหรัฐเบ็นจามิน เอ็ฟ. เทรซีย์ เซ็นคำสั่งให้ใช้เพลงเป็นเพลงทางการเมื่อยกธงชาติ ต่อมาในปี 2459 ช่วงสงครามโลกครั้งที่หนึ่ง ประธานาธิบดีวูดโรว์ วิลสันจึงออกคำสั่งให้เล่นเพลงในงานทหารและงานที่เหมาะสมอื่น ๆ การเล่นเพลงอีกสองปีต่อมาในช่วงพักเกมเบสบอล (seventh-inning stretch) ของ 1918 World Series และต่อจากนั้นระหว่างเกม บ่อยครั้งอ้างว่าเป็นเหตุการณ์แรกที่ให้เล่นเพลงชาติในเกมเบสบอล แม้ว่าจะมีหลักฐานที่แสดงว่า การเล่นเพลงอาจเริ่มต้นตั้งแต่ปี 2440 ของงานเปิดเกมวันแรกในเมืองฟิลาเดลเฟีย และเล่นเป็นประจำในสนามกีฬา Polo Grounds ในนครนิวยอร์กเริ่มตั้งแต่ปี 2441 อย่างไรก็ดี ประเพณีของการเล่นเพลงชาติก่อนเกมเบสบอลทุกเกมเริ่มตั้งแต่สงครามโลกครั้งที่สอง
ในวันที่ 10 เมษายน 2461 สมาชิกรัฐสภาคนหนึ่งได้เสนอกฎหมายยอมรับให้เป็นเพลงชาติอย่างเป็นทางการ แต่ว่ากฎหมายไม่ผ่านรัฐสภา แม้จนกระทั่งถึงวันที่ 15 เมษายน 2472 สมาชิกรัฐสภาคนเดิมก็ได้เสนอกฎหมายเป็นครั้งที่ 6 จนกระทั่งวันที่ 3 พฤศจิกายน 2472 คอลัมนิสต์การ์ตูน (Robert Ripley) ได้เขียนการ์ตูนกล่าวว่า "จะเชื่อหรือไม่ อเมริกาไม่มีเพลงชาติ"
ในปี 2473 กลุ่มทหารผ่านศึก (Veterans of Foreign Wars) จึงได้ยื่นฎีการ้องให้สหรัฐอเมริกายอมรับให้เป็นเพลงชาติอย่างเป็นทางการ โดยมีคน 5 ล้านคนเซ็นคำร้องร่วม ซึ่งต่อมายกขึ้นสู่คณะกรรมการฝ่ายตุลาการของรัฐสภาเมื่อวันที่ 31 มกราคม 2473 ในวันเดียวกัน หญิงสองคน (Elsie Jorss-Reilley และ Grace Evelyn Boudlin) ได้ร้องเพลงนี้ให้คณะกรรมการฟังเพื่อพิสูจน์ว่า เพลงไม่ได้มีเสียงสูงเกินไปสำหรับคนทั่วไปจะร้อง คณะกรรมการจึงออกเสียงให้ส่งเสนอกฎหมายเพื่อลงคะแนนต่อไปในรัฐสภา ซึ่งต่อมาผ่านกฎหมายในปีเดียวกัน โดยวุฒิสภาก็ผ่านกฎหมายในวันที่ 3 มีนาคม 2474
ในวันที่ 4 มีนาคม 2474 ประธานาธิบดีเฮอร์เบิร์ต ฮูเวอร์ จึงได้เซ็นผ่านกฎหมายยอมรับ "The Star-Spangled Banner" เป็นเพลงชาติทางการของสหรัฐอเมริกา
เนื้อร้อง > เนื้อเพลงเสริมในช่วงสงครามกลางเมือง

เพราะความเดือดดาลที่เกิดเพราะสงครามกลางเมืองอเมริกา จึงมีนักกวีที่เพิ่มเนื้อเพลง เป็นบทที่ 5 ในปี 2404 ซึ่งปรากฏในหนังสือเพลงในยุคนั้น
When our land is illumined with Liberty's smile,

If a foe from within strike a blow at her glory,

Down, down with the traitor that dares to defile

The flag of her stars and the page of her story!

By the millions unchained who our birthright have gained,

We will keep her bright blazon forever unstained!

And the Star-Spangled Banner in triumph shall wave

While the land of the free is the home of the brave.
เนื้อร้อง > เนื้อเพลงอื่น

ในกวีนิพนธ์ที่นายฟรานซิส สก็อตต์ คีย์ เขียนด้วยมือในปี 2383 บรรทัดที่สามอ่านว่า "Whose bright stars and broad stripes, through the clouds of the fight (ที่มีริ้วอันกว้าง มีดาราอันกระจ่าง มองเห็นผ่านควันประจัญบาน)"
ประวัติ > การร้อง

เพลงร้องยากมากสำหรับคนไม่ใช่มืออาชีพเพราะมีเสียงสูงต่ำต่างกันมาก นักเขียนตลกคนหนึ่งได้กล่าวถึงความยากของเพลงในหนังสือของเขาว่า
เพื่อเข้ายึดเมืองบอลทิมอร์ พวกอังกฤษได้โจมตีป้อมแม็กเฮ็นรี่ ซึ่งพิทักษ์อ่าวเมืองอยู่ ระเบิดไม่นานก็ปะทุกระจายกลางนภากาศ จรวดก็ส่งแสงเจิดจ้า และทั่วไปแล้วมันก็เป็นจุดสำคัญแห่งประวัติศาสตร์ ในระหว่างการยิงโจมตีป้อม ทนายหนุ่มคนหนึ่งชื่อว่า ฟรานซิส อ็อฟ์ฟ คีย์ (ฟราซิสทำนองแตก)  [ตามต้นฉบับ] ประพันธ์ "The Star-Spangled Banner" และในแสงเรืองรุ่งอรุณ เมื่อทหารอังกฤษได้ยินเสียงร้อง พวกเขาก็รีบหนีไปอย่างสยองขวัญ
ทั้งนักร้องมืออาชีพมือสมัครเล่นล้วนแต่เคยลืมเนื้อเพลงมาแล้วทั้งนั้น ซึ่งเป็นเหตุผลอย่างหนึ่งที่มักจะอัดเสียงเพลงก่อนแล้วมาตีหน้าร้องตามที่หลัง บางครั้ง ก็หลีกเลี่ยงปัญหาโดยให้เล่นเสียงดุริยางค์แทนการร้อง การอัดเพลงชาติล่วงหน้าก่อนจะแสร้งร้อง ต่อมาได้กลายเป็นประเพณีทั่วไปในเกมเบสบอล
เพลงจะเล่นก่อนการแข่งกีฬาหรือก่อนคอนเสิร์ตออร์เคสตราในที่โล่งในสหรัฐอเมริกา ตลอดจนการประชุมของสาธารณชนอื่น ๆ ทั้ง National Hockey League และเมเจอร์ลีกซอกเกอร์ บังคับให้การแข่งขันทั้งในสหรัฐอเมริกาเล่นเพลงชาติทั้งแคนาดาและสหรัฐอเมริกาที่ผู้แข่งขันมาจากทั้งสองประเทศ โดยจะเล่นเพลงประเทศของทีมเยือนก่อน
นอกจากนั้นแล้ว เป็นเรื่องปกติที่จะเล่นเพลงชาติทั้งอเมริกันและแคนาดา (โดยทำแบบเดียวกับ NHL และ MLS) ก่อนการแข่งกีฬาของเมเจอร์ลีกเบสบอลและเอ็นบีเอที่มีทีม Toronto Blue Jays หรือโทรอนโตแร็ปเตอส์ตามลำดับร่วมด้วย ซึ่งเป็นทีมแคนาดาเดียวในลีกกีฬาหลักของสหรัฐ และใน All Star Games ของ MLB, NBA, และ NHL ส่วนทีม Buffalo Sabres ของ NHL ซึ่งอยู่ในเมืองชายแดนระหว่างสหรัฐอเมริกา-แคนาดา และมีแฟนเป็นคนแคนาดาเป็นจำนวนมาก จะเล่นเพลงชาติทั้งสองไม่ว่าทีมไหนจะมาแข่งด้วย
มีการร้องเพลงชาติ 2 ครั้งที่ฉีกแนวมากหลังจากเหตุการณ์วินาศกรรม 11 กันยายน พ.ศ. 2544 คือในวันที่ 12 กันยายน 2544 สมเด็จพระราชินีนาถเอลิซาเบธที่ 2 แห่งสหราชอาณาจักรทรงทำลายพระประเพณีของมหาราชวังแล้วทรงอนุญาตให้วงศ์ดุริยางค์ Band of the Coldstream Guards เล่นเพลงชาติสหรัฐ ณ พระราชวังบักกิงแฮมแห่งนครลอนดอนในพิธีเปลี่ยนเวรทหารรักษาพระองค์ เพื่อแสดงน้ำพระหฤทัยสนับสนุนพันธมิตรของอังกฤษ ในวันต่อมาในพิธีอนุสรณ์ต่อผู้เสียชีวิตที่มหาวิหารเซนต์พอล พระองค์ก็ทรงร่วมร้องเพลงชาติสหรัฐ ซึ่งเป็นเหตุการณ์ที่ไม่เคยมีมาก่อน
ประวัติ > การดัดแปลง

การเล่นเป็นเพลงสมัยนิยมครั้งแรกต่อคนสาธารณชนในอเมริกาเริ่มโดยนักร้องและนักกีตาร์ชาวเปอร์โตริโกโฮเซ เฟลีเซียโน ซึ่งสร้างความโกลาหลทั่วประเทศเมื่อเขาดีดกีตาร์เสียงเพลงอย่างช้า ๆ ในรูปแบบดนตรีบลูส์ ที่สนามกีฬาไทเกอร์แห่งนครดีทรอยต์ก่อนเกมที่ 5 ของ 1968 World Series ระหว่าง Detroit Tigers กับ St. Louis Cardinals เป็นตัวการเริ่มข้อถกเถียงเรื่อง "ธงอันแพรวพราวด้วยดารา" สมัยปัจจุบัน โดยได้รับการตอบสนองในเชิงลบจากคนอเมริกันโดยทั่วไปท่ามกลางบรรยากาศแห่งสงครามเวียดนาม ถึงอย่างไรก็ดี การเล่นเพลงของเฟลีเซียโนได้เปิดประตูให้ตีความเพลงในรูปแบบต่าง ๆ เป็นจำนวนมากต่อ ๆ มา
อาทิตย์หนึ่งหลังการเล่นของเฟลีเซียโน เพลงชาติก็สร้างข่าวอีกเมื่อนักกีฬาโอลิมปิกชาวอเมริกันทอมมี่ สมิธ และจอห์น คาร์ลอส ยกกำปั้นขึ้นเมื่อเล่นเพลง ต่อมา นักร้องมาร์วิน เกย์ได้ร้องเพลงผสมสไตล์โซลในการเปิดการแข่งกีฬา 1983 (ปี 2526) NBA All-Star Game และนักร้องวิตนีย์ ฮิวสตันร้องเพลงในสไตล์เดียวกันก่อนงานซูเปอร์โบวล์ครั้งที่ 25 ในปี 2534 และต่อมาออกแผ่นเป็นเพลงเดี่ยวที่ติดอันดับ 20 ในบิลบอร์ดฮอต 100 ในปี 2534 และอันดับที่ 6 ในปี 2544 ซึ่งร่วมกับโฮเซ เฟลีเซียโน เป็นช่วง ๆ เดียวที่เพลงชาติติดบิลบอร์ด
ต่อมาปี 2536 วงดนตรีคิสออกเพลงแบบร็อกเฉพาะเสียงดนตรีเป็นแถร็กสุดท้ายของอัลบัม Alive III การตีความเล่นเป็นเพลงดุริยางค์ที่รู้จักกันดีอีกรุ่นหนึ่งก็คือของนักกีตาร์จิมิ เฮนดริกซ์ ซึ่งเขาเล่นอย่างสม่ำเสมอตั้งแต่ฤดูใบไม้ตกปี 2511 จนกระทั่งเขาเสียชีวิตในปี 2513 รวมทั้งการเล่นที่มีชื่อเสียงที่เทศกาลวูดสต็อกในปี 2512 โดยใช้เสียงพิเศษเพื่อเน้น "แสงเจิดจ้าแห่งจรวด" และ "ระเบิดที่ปะทุกระจายกลางนภากาศ" ซึ่งกลายเป็นสัญลักษณ์อย่างหนึ่งในช่วงปลายคริสต์ทศวรรษ 1960
ต่อมานักตลกโรแซนน์ บาร์ร ร้องเพลงชาติที่ก่อปัญหาก่อนเกมเบสบอลของทีม San Diego Padres ที่สนามกีฬาแจ็คเมอร์ฟีย์เมื่อวันที่ 25 กรกฎาคม 2533 โดยร้องเป็นเสียงดังแสบแก้วหู แล้วภายหลังพยายามทำท่าเหมือนกับนักกีฬาโดยถุยน้ำลายแล้วจับที่เป้ากางเกงของเธอเหมือนกับขยับอุปกรณ์ป้องกัน ซึ่งสร้างความไม่พอใจให้คนบางพวก รวมทั้งประธานาธิบดีสหรัฐอเมริกาในตอนนั้นคือนายจอรจ์ เอ็ช. ดับเบิลยู. บุช (บิดาของประธานาธิบดีจอร์จ ดับเบิลยู. บุช)
นักร้องซูฟยาน สตีเวนส์เล่นเพลงชาติในการแสดงสดของเขา แต่จะเปลี่ยนบาทสุดท้ายที่มองโลกในแง่ดีในบทแรก ด้วยบาทที่แสดงสภาพแตกแยกของประเทศทุกวันนี้ นักร้องเดวิด ลี รอธ ทั้งอิงบางส่วนของเพลงชาติ และทั้งเล่นเพลงในสไตล์ฮาร์ดร็อกในเพลง "Yankee Rose" ในอัลบัมเดี่ยวปี 2529 ที่มีชื่อว่า Eat 'Em and Smile ส่วนนักร้องสตีเฟ่น ไทเลอร์สร้างความขัดแย้งในปี 2544 (ในการแข่งรถ Indianapolis 500 ซึ่งภายหลังเขาขอโทษ) และในปี 2555 (ที่การแข่งกอล์ฟ AFC Championship Game) โดยร้องเปลี่ยนเนื้อในสไตล์อะแคปเปลลา
นักดนตรีโจ เพร์รี และแบร็ด วิตฟอร์ด แห่งวงแอโรสมิธ เล่นบางส่วนของเพลงท้ายเพลง "Train Kept A-Rollin'" ในอัลบัม Rockin' the Joint วงบอสตันเล่นเพลงแค่เสียงดนตรีในอัลบัม Greatest Hits และวง Crush 40 เล่นเพลงในแถร็กเริ่มต้นของอัลบัม Thrill of the Feel (2543)
ในเดือนมีนาคม 2548 โปรแกรมที่สนับสนุนโดยรัฐบาลคือโปรเจ็กต์เพลงชาติ (National Anthem Project) ก็เริ่มขึ้นหลังจากโพลแสดงว่า ประชาชนจำนวนมากไม่รู้ทั้งเนื้อร้องหรือประวัติของเพลง
ประเพณี

กฎหมายสหรัฐอเมริกา ประมวลกฎหมายสหรัฐอเมริกา ลักษณะ 36 มาตรา 301 กำหนดว่า เมื่อกำลังเล่นเพลงชาติ และมีการแสดงธง ให้ทุกคนยกเว้นผู้อยู่ในเครื่องแบบยืนตัวตรงหันหน้าไปทางธงโดยวางมือขวาไว้ที่หัวใจ ส่วนทหารและอดีตทหารที่อยู่ที่นั่นและไม่ได้อยู่ในเครื่องแบบสามารถแสดงวันทยหัตถ์แบบทหาร ชายที่ไม่อยู่ในเครื่องแบบและมีหมวกพึงถอดหมวกด้วยมือขวา วางหมวกที่ไหล่ซ้าย โดยมีมือขวาวางที่หัวใจ ส่วนบุคคลที่อยู่ในเครื่องแบบพึงแสดงวันทยหัตถ์แบบทหารเมื่อได้ยินเสียงเพลงชาติและให้ดำรงอยู่ในท่านั้นจนจบ และถ้าไม่มีธงแสดง ให้ทุกคนหันหน้าไปทางเสียงดนตรีและประพฤติเช่นเดียวกับเหมือนมีธง
กฎหมายทหารกำหนดให้รถทุกคันในค่ายหยุดเมื่อเล่นเพลง และทุกคนข้างนอกยืนตรงและหันหน้าไปทางเสียงดนตรี และแสดงวันทยหัตถ์ถ้าอยู่ในเครื่องแบบ หรือวางมือที่หัวใจถ้าไม่ได้อยู่ในเครื่องแบบ กฎหมายปี 2551 อนุญาตให้ทหารเก่าแสดงวันทยหัตถ์เมื่อไม่ได้อยู่ในเครื่องแบบด้วย
แต่ว่า กฎหมายเหล่านี้ไม่มีบทลงโทษเมื่อไม่ทำตามที่แนะนำ โดยข้อแนะนำตกอยู่ภายใต้การตีความการแก้ไขเพิ่มเติมรัฐธรรมนูญข้อแรกแห่งสหรัฐอเมริกา (ซึ่งป้องกันเสรีภาพการนับถือศาสนา เสรีภาพการพูด เสรีภาพในการพิมพ์หนังสือ เสรีภาพในการประชุมอย่างสันติภาพ หรือเสรีภาพในการร้องทุกข์ต่อรัฐบาล) เช่นกับคำแสดงความจงรักภักดี (Pledge of Allegiance) ต่อธงชาติ และต่อการปกครองแบบสาธารณรัฐของชาติ ยกตัวอย่างเช่น คนที่นับถือศาสนานิกายพยานพระยะโฮวาจะไม่ร้องเพลงชาติ แม้จะสอนว่าการยืนเป็นการตัดสินใจทางจริยธรรมที่ศาสนิกชนสามารถทำตามความรู้สึกผิดชอบของตัวเอง
คำแปล

เพราะการย้ายถิ่นเข้าประเทศของคนที่ไม่ได้พูดภาษาอังกฤษชนชาติต่าง ๆ เนื้อเพลงได้แปลเป็นร้อยกรองเพื่อให้ร้องได้เป็นหลายภาษาแล้ว ในปี 2404 มีการแปลเป็นภาษาเยอรมัน หอสมุดรัฐสภาสหรัฐยังมีการแปลเป็นภาษาสเปนในปี 2462 มีการแปลเป็นภาษาฮีบรู และภาษายิดดิชโดยผู้ย้ายถิ่นฐานชาวยิว มีอีกรุ่นหนึ่งในภาษาสเปนละตินอเมริกันที่สร้างความนิยมในการประท้วงปี 2549 มีรุ่นหนึ่งที่แปลเป็นภาษาฝรั่งเศสอะคาเดียที่ใช้ในรัฐลุยเซียนา ภาษาซามัว และภาษาไอริช บทที่สามของเพลงยังได้แปลเป็นภาษาละตินแล้วอีกด้วย
| 0 | 1 | 2 |
| --- | --- | --- |
| ภาษานาวาโจ | ภาษาเชอโรกี | ภาษาอาปาเช |
 Yá shoo danółʼį́į́ʼ Hayoołkááł biyiʼdę́ę́ʼ Baa dahwiiʼniihgo átʼé Dah naatʼaʼí éí yéigo nihił nilíinii. Noodǫ́ǫ́z dóó bizǫʼ disxǫs Naabaahii yitaayá Bitsʼą́ą́ honiyéeʼgo deiníłʼį́ Nihichʼįʼ ínidída ndi baa ííníidlį́. Áh, hoolʼáágóó bineʼ neidą́ Báhádzid dahólǫ́ǫ ndi Éí yeeʼ bee tʼáá sih hasin Tʼóó nihá dah siłtzoos ndi. Tʼóó shį́į́ éí sǫʼ bił sinilgo Dah naatʼá, áh hoolʼáa doo Nihikéyah bikʼihígíí Kʼad hózhǫ́ náhásdlį́į́ʼ.:
สื่อ

The Star-Spangled Banner (1942)
The Star-Spangled Banner ปี 2485 (Fred Waring and His Pennsylvanians)
The Star-Spangled Banner (1915)
มากาเร็ต วูดโรว์ วิลสัน ลูกสาวของประธานาธิบดีวูดโรว์ วิลสันร้องเพลง Star-Spangled Banner ในปี 2458
The Star-Spangled Banner (1953)
เสียงดนตรีอัดโดยวงดุริยางค์ของกองนาวิกโยธินสหรัฐอเมริกาปี 2496
The Star Spangled Banner
เสียงดนตรีอัดโดยวงดุริยางค์ของนาวีแห่งสหรัฐอเมริกา
The Star Spangled Banner
| --- | --- |
 (1944):  (1940)
แหล่งข้อมูลอื่น

Ferris, Marc. Star-Spangled Banner: the Unlikely Story of America's National Anthem. Johns Hopkins University Press, 2014. ISBN 9781421415185 OCLC 879370575
Leepson, Marc. What So Proudly We Hailed: Francis Scott Key, a Life. Palgrave Macmillan, 2014. ISBN 9781137278289 OCLC 860395373
Star-Spangled Banner (Memory) : American Treasures of the Library of Congress
"How the National Anthem Has Unfurled; 'The Star-Spangled Banner' Has Changed a Lot in 200 Years." By WILLIAM ROBIN JUNE 27, 2014 The New York Times
C-SPAN American History TV tour of the Smithsonian National Museum of American History Star-Spangled Banner exhibit
แหล่งข้อมูลอื่น > เสียงดนตรีประวัติศาสตร์

The Star Spangled Banner, The Diamond Four, 1898
The Star Spangled Banner, Margaret Woodrow Wilson, 1915
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
อื่น ๆ:  มิวสิกเบรนซ์ ผลงาน  NARA 
กวีนิพนธ์ "Defence of Fort M'Henry (การต่อสู้พิทักษ์ป้อมแม็กเฮ็นรี่)" ต้นฉบับดั้งเดิมของ ฟรานซิส สก็อตต์ คีย์ ซึ่งปัจจุบันเปิดให้ชมที่ Maryland Historical Society
จิตรกรรมแสดงการโจมตีป้อมแม็กเฮ็นรี่
ธงอันแพรวพราวไปด้วยดารา 15 ดวงและริ้ว 15 ริ้วที่เป็นแรงดลใจของบทกวี (ถ่ายปี 2416) ปัจจุบันเก็บรักษาอยู่ที่สถาบันสมิธโซเนียน
ฉบับเสียงประกอบกับแผ่นโน้ตดนตรี Playไฟล์:2 Star Spangled Banner.mid
อนุสรณ์ของนายจอห์น สแตฟฟอร์ด สมิธ ในมหาวิหารกลอสเตอร์ ประเทศอังกฤษ
ป้ายอนุสรณ์ในนครวอชิงตัน ดี. ซี. แสดงที่ที่เพลง "The Star-Spangled Banner" ร้องต่อสาธารณชนเป็นครั้งแรก (601 Pennsylvania Avenue)
หน้าปกสกอร์ของเพลงชาติสหรัฐ "The Star-Spangled Banner" สำหรับบรรเลงด้วยเปียโน, พ.ศ. 2405
แฟนกีฬาร้องเพลงชาติก่อนเกมเบสบอลที่ Coors Field ในเมืองเดนเวอร์ รัฐโคโลราโด
ป้ายโปสเตอร์ของกองทัพอากาศที่เป็นส่วนของกองทัพบกสหรัฐในปี 2488 (ช่วงใกล้สิ้นสงครามโลกครั้งที่สอง)
นักกีฬาโอลิมปิกฤดูร้อนเหรียญทองทอมมี่ สมิธ และนักกีฬาเหรียญทองแดงจอห์น คาร์ลอส ยกกำปั้น ในขณะที่ฟังเพลงชาติสหรัฐหลังจากชนะการแข่งวิ่ง 200 ม.
ป้ายแสดงประเพณีให้ยืนเมื่อได้ยินเสียงเพลงชาติในเมืองทาโคมา รัฐวอชิงตัน ทำเมื่อวันที่ 18 ตุลาคม 2436 หน้าอาคาร Bostwick
อัครินทร์ อัครนิธิเมธรัฐ

| อัครินทร์ อัครนิธิเมธรัฐ |
| --- | --- |
เกิด: 20 ตุลาคม พ.ศ. 2524 (43 ปี)
คู่สมรส: มนัสวีร์ กฤตตานุกูล (หย่า)
อาชีพ: นักแสดง
ผลงานเด่น: อ๊อตโต จากภาพยนตร์ Goal Club เกมล้มโต๊ะ (2544)   ไอ้ชัย จากละคร ล่า (2560)
ฐานข้อมูล
IMDb
ThaiFilmDb
อัครินทร์ อัครนิธิเมธรัฐ หรือชื่อเดิม ธีรดนัย สุวรรณหอม หรือชื่อเล่น โจ๊ก (20 ตุลาคม พ.ศ. 2524 — ) เป็นนักแสดงชาวไทย เข้าสู่วงการโดยได้แสดงภาพยนตร์โฆษณา แสดงอยู่ 2-3 เรื่อง จึงมาแสดงในภาพยนตร์เรื่อง Goal Club รับบทเป็นออตโต้ หลังจากนั้นแสดงภาพยนตร์อีกหลายเรื่อง
ผลงาน > ภาพยนตร์

2544 - Goal Club เกมล้มโต๊ะ
2545 - พรางชมพู
2547 - เอ็กซ์แมน แฟนพันธุ์เอ็กซ์
2547 - คน ผี ปีศาจ  รับบท ไม้
2547 - ขุนกระบี่ ผีระบาด
2548 - อหิงสาจิ๊กโก๋มีกรรม
2548 - โรงเตี๊ยม
2552 - โหดหน้าเหี่ยว 966
2554 - ชิป/หาย
2554 - หลุดสี่หลุด
2554 - ฝนตกขึ้นฟ้า
2555 - มึงกู เพื่อนกันจนวันตาย
2555 - วงจรปิด
2555 - 24 น. ปล้นบ้าง อะไรบ้าง
2557 - สีเรียงเซียนโต๊ด
2557 - เธอ เขา เรา ผี
2557 - SUR-REAL
2558 - มอญซ่อนผี
2558 - บองสลันโอน
2558 - แคท อ่ะ แว้บ! #แบบว่ารักอ่ะ
2559 - 13 บางกอก เมือง-ฅน-ตาย
2559 - พริกแกง
2559 - Deadstock รัก ปี ลึก
2561 - ตีสาม afthershock
2563 - สุขสันต์วันโสด
2564 -​ 4kings อาชีวะ​ยุค​90​
2566 - Resemblance​
2566 - Ghost Rookie ผีมือใหม่ (ทาง Prime Video)​
2566 - 4 KINGS 2​
2567 - 4 ทรชนคนอันตราย​
2567 - วัยหนุ่ม 2544​
ผลงาน > หนังวีซีดี

2545 - เปิดโป(ร)ง (ภาพยนตร์ VCD ในโครงการ RS Telemovie)
ผลงาน > หนังสั้น

The Remember (2011) (Vimeo)
Venus (2015) (Youtube)​
ผลงาน > ละครเวที

2550 - วัยอะเฟร่ด
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2556 | คุณแม่เฉพาะหน้า คุณย่าเฉพาะกิจ | ช่อง 7 เอชดี |  |  |
| 2557 | หลานสาวนิรนาม | ช่อง 7 เอชดี | โจ๊ก |  |
| 2558 | ตะวันตัดบูรพา | ช่องวัน 31 | เสริม | รับเชิญ |
| 2559 | ตี๋ใหญ่ดับดาวโจร | ช่อง โมโน 29 | เชน |  |
| 2559 | สายลับรักป่วน | ช่อง 3 เอชดี | จ๋อง |  |
| 2560 | ล่า | ช่องวัน 31 | ศักดา มากมนตรี (ชัย) |  |
| 2561 | คู่ซี้ผีมือปราบ | ช่องเวิร์คพอยท์ | โอตี้ |  |
| 2561 | เสียดาย | ช่อง ไลน์ทีวี | ผู้กองสุทธิชัย |  |
| 2562 | Bangkok รัก Stories: สิ่งของ Objects of Affection @รัชดา | ช่อง GMM25 | ใหญ่ |  |
| 2562 | พรายพิฆาต | ช่อง 7 เอชดี | เอ็ดเวิร์ด ลี |  |
| 2564 | The Messenger กามเทพผิดคิว | ช่อง PPTV | อิฐ |  |
ผลงาน > ซีรีส์

2558 - Wifi Society ตอน ‎15 Years Later ก่อนรักครั้งต่อไป รับบท เอ็ม (ช่องวัน)
2559 - ไดอารี่ตุ๊ดซี่ส์ เดอะซีรีส์ ‎รับบท ตี๋ (ช่อง GMM25)
2559 - I See You พยาบาลพิเศษ..เคสพิศวง ‎รับบท เจษ (ช่อง GMM25)
2560 - พ่อบ้านใจกล้าสตอรี่ รับบท ทรงกลด (ช่องเวิร์คพอยท์)
2562 - ของขวัญเพื่อคนที่คุณเกลียด ‎รับบท ตี๋ (ช่องวัน)
2564 - Baker Boys รักของผม ขนมของคุณ ‎รับบท เทิด (ช่อง GMM25)
2567 - Undersell Killer ข้า/ฆ่า/ค่า รับบท ลาภ ท่ายาง (MONOMAX)
2567 - The Petrichor หยดฝนกลิ่นสนิม รับบท วิสุทธิ์
ผลงาน > มิวสิกวิดีโอ

เพลง ผู้ชายต้องสาป - Jayrun & Joke Akarin
เพลง Take Me - Jayrun & Joke ft. Pyra
เพลง นอนไม่หลับ (ถ้าไม่กลับพร้อมเธอ) - Me
เพลง ฝันกลางวัน และเพลง จะบอกว่ารัก - ไบรโอนี่
เพลง ฝันร้ายที่กลายเป็นจริง - ไท ธนาวุฒิ
เพลง อยากหลับฝัน - แพท สุทาสินี
เพลง เคยไปทำเธอตอนไหน - ซาซ่า
เพลง เล่นตัว - อ้อน ลัคนา หวงมณีรุ่งโรจน์
เพลง GOSSIP - เกิร์ลลีเบอร์รี
เพลง ทั้งทั้งที่รู้ - Acappella 7
เพลง โคตรเหงา - มังกร
เพลง ลืมไม่เป็น - M THE STAR
เพลง Reason of love - แหม่ม พัชริดา
เพลง อยากให้อยู่ด้วยไหม - อัสนี & วสันต์ โชติกุล
เพลง จาระบี (ลื่นขั้นเทพ) - ดีเจ โต้ สุหฤท Feat. บู้ Slur
เพลง Still alive - Last Fight For Finish
เพลง กลัว - Scrubb
เพลง เพลงนี้ เพลงรัก (For you) - ANT Peerapong
เพลง ผู้ร้ายตัวปลอม - TOL
เพลง Colors - SIN
เพลง เหนือกาลเวลา - Karamail
เพลง เรื่องโง่ขอให้บอก - Big ass
เพลง ไม่ปล่อยมือ - Paul The iCon
เพลง คนเซอร์ๆ - SARAN ft. DXRIW
เพลง หมวกกันน็อค - Taitosmith
ผลงาน > เพลง

เพลง ผู้ชายต้องสาป - Jayrun & Joke Akarin
เพลง Take Me - Jayrun & Joke ft. Pyra
เพลง END (2008) - Phongfod
เพลง ผู้ชายต้องสาป (2024) - Jayrun & Joke Akarin
ผลงาน > โฆษณา

ALL-NEW MAZDA3: FASTBACK
LEO รวมกันบอลมันส์กว่า
ภูมิแพ้ข้าวสาลี

| ภูมิแพ้ข้าวสาลี |
| --- | --- |

ข้าวสาลี
สาขาวิชา: วิทยาภูมิคุ้มกัน
ภูมิแพ้ข้าวสาลี (อังกฤษ: wheat allergy) เป็นภูมิแพ้ต่อข้าวสาลีที่มักปรากฏเป็นอาการแพ้อาหาร แต่ก็อาจเป็นการแพ้เพราะถูกต้อง/ได้รับ (contact allergy) เนื่องกับงานที่ทำ
เหมือนกับภูมิแพ้ทั้งหมด การตอบสนองของอิมมิวโนโกลบูลินอี (IgE) และแมสต์เซลล์ในร่างกายทำให้เกิดอาการแพ้
ปกติแล้ว ภูมิแพ้จะเกิดจำกัดต่อโปรตีนสะสมในเมล็ดข้าวสาลี (seed storage protein) เท่านั้น
แต่ก็มีภูมิแพ้ที่เกิดต่อทั้งเมล็ดและส่วนต่าง ๆ ของพืชต่าง ๆ อีกด้วย
ภูมิแพ้ข้าวสาลีมีน้อยมาก
เช่น งานศึกษาในญี่ปุ่นปี 2012 พบความชุกโรคในผู้ใหญ่ที่ 0.21%
"ภูมิแพ้ข้าวสาลี" อาจเป็นชื่อที่ตั้งไม่ดี เพราะมีองค์ประกอบต่าง ๆ ที่ทำให้แพ้ในข้าวสาลี เช่น serine protease inhibitor, กลูเตลิน (glutelin) และโปรลามิน (prolamin) โดยปฏิกิริยาภูมิแพ้ก็จะเกิดต่อโปรตีนต่าง ๆ กัน
มีสารก่อภูมิแพ้ 27 อย่างในข้าวสาลีที่ได้ระบุแล้ว
ปฏิกิริยาภูมิแพ้ที่หนักสุดคือแอนาฟิแล็กซิสที่การออกกำลังกายหรือยาแอสไพรินจุดชนวน โดยเนื่องกับโปรตีนไกลอะดินโอเมกา (ω-gliadin) ที่คล้ายกับโปรตีนที่เป็นเหตุของ coeliac disease
อาการที่สามัญกว่าอื่น ๆ รวมทั้งคลื่นไส้ ลมพิษ และความโน้มเอียงทางกรรมพันธุ์ที่จะเกิดภูมิแพ้ (atopy)
ความไวโปรตีนกลูเตน (gluten sensitivity) ปกติจะไม่จัดเป็นภูมิแพ้ข้าวสาลี
การรักษาก็คือให้งดทานอาหารที่มีข้าวสาลีและธัญพืชที่มีกลูเตนอย่างเด็ดขาด
สารก่อภูมิแพ้

มีโปรตีนสะสมในเมล็ดข้าวสาลีกลุ่มหลัก ๆ 4 อย่าง คือ แอลบิวมิน (albumin), โกลบูลิน (globulin), โปรลามิน และกลูเตลิน
ในข้าวสาลี โปรตีนในกลุ่มโปรลามินเรียกว่า ไกลอะดิน (gliadin) และในกลุ่มกลูเตลิน เรียกว่า กลูเตนิน (glutenin)
เป็นโปรตีนสองกลุ่มอันเป็นองค์ประกอบคลาสสิกของกลูเตน
แม้กลูเตนจะเป็นเหตุของ coeliac disease (CD) ด้วย แต่การตอบสนองของเซลล์ภูมิคุ้มกันและสารภูมิต้านทานเนื่องกับโรคก็ต่างกัน และโรคภูมิแพ้ข้าวสาลีก็มีสารก่อภูมิแพ้นอกเหนือไปจากกลูเตน
สารก่อภูมิแพ้ > การแพ้กลูเตน

Non-celiac gluten sensitivity (NCGS) หรือความไวกลูเตน (อังกฤษ: gluten sensitivity)
นิยามว่า เป็นโรค/ภาวะทางคลินิกที่เกิดจากการทานกลูเตน แล้วก่ออาการทางลำไส้และ/หรือนอกลำไส้ซึ่งดีขึ้นเมื่อเอาส่วนผสมที่มีกลูเตนออกจากอาหาร โดยได้กันโรค celiac disease และภูมิแพ้ข้าวสาลีออกแล้ว
NCGS รวมอยู่ในกลุ่มความผิดปกติเกี่ยวกับกลูเตน (gluten-related disorders)
การเกิดโรค NCGS ยังไม่เข้าใจดี
มีหลักฐานว่า นอกเหนือจากโปรตีนไกลอะดินซึ่งเป็นแอนติเจนหลักของกลูเตนที่เป็นพิษต่อเซลล์ โปรตีนอื่น ๆ ที่มีในกลูเตนและธัญพืชที่มีกลูเตน (ข้าวสาลี ข้าวไรย์ ข้าวบาร์เลย์ และสิ่งที่ทำมาจากข้าว) ก็อาจก่ออาการด้วย
อนึ่ง คาร์โบไฮเดรตประเภท FODMAPs
มีอยู่ในข้าวที่มีกลูเตน และพึ่งระบุเมื่อไม่นานว่าอาจเป็นเหตุของอาการกระเพาะลำไส้ในคนไข้ NCGS
แม้จะไม่สามารถอธิบายอาการนอกระบบย่อยอาหารได้
เพราะเหตุเหล่านี้ NCGS จึงยังเป็นอาการที่สร้างความขัดแย้ง
นักวิชาการบางพวกสงสัยว่ามีอาการเช่นนี้โดยเฉพาะจริง ๆ
และมีผู้เสนอชื่อว่า "non-celiac wheat sensitivity" ที่อาจเหมาะกว่า โดยให้เข้าใจด้วยว่าธัญพืชที่มีกลูเตนอื่น ๆ ก็โทษว่าก่ออาการด้วย
NCGS เป็นอาการสามัญที่สุดของกลุ่มความผิดปกติเกี่ยวกับกลูเตน
คือความชุกโรคอยู่ที่ระหว่าง 0.5-13% ในกลุ่มประชากรทั่วไป
เนื่องจากไม่มีตัวบ่งชี้ทางชีวภาพ (biomarker) สำหรับอาการนี้ แพทย์จึงวินิจฉัยโรคโดยกันความผิดปกติเกี่ยวกับกลูเตนอื่น ๆ คือกัน celiac disease และภูมิแพ้ข้าวสาลี
สารก่อภูมิแพ้ > การแพ้กลูเตน > การแพ้โปรลามิน

โปรลามิน (เรียกว่าไกลอะดินในข้าวสาลี) คล้ายกับกลูเตลิน (เรียกว่ากลูเตนินในข้าวสาลี) มาก
งานศึกษาในญี่ปุ่นพบว่า กลูเตนินก่อภูมิแพ้บ่อยครั้งกว่า แต่ไกลอะดินก่ออาการหนักกว่า[ต้องการอ้างอิง]
งานศึกษาทาง proteomics ได้ค้นพบยีนแบบไอโซฟอร์ม (isoform gene) คือ γ-gliadin
สารก่อภูมิแพ้ > การแพ้กลูเตน > การแพ้กลูเตลิน

กลูเตนิน (คือโปรตีนกลุ่มกลูเตลินในข้าวสาลี) เป็นสารก่อภูมิแพ้หลักในข้าวสาลี